Nafarroako Parlamentuko Mahaiak, 2018ko maiatzaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, 71/2017 eta 72/2017 foru dekretuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 7an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Orain dela gutxi onetsi ziren 71/2017 Foru Dekretua, Nafarroako Administrazio Publikoetako funtzionarioen opor, lizentzia eta baimenen erregelamendua aldatzen duena, eta 72/2017 Foru Dekretua, Nafarroako administrazio publikoetako langile funtzionarioen lanaldiaren murrizketa arautzen duena.

Behin-behineko langileek eta kontratupeko langileek baimen, lizentzia eta gisako horiek eska al ditzakete? Oposizio-lehiaketa bidez sartu ez direnei buruz ari naiz.

Zehaztu al diezadakezu zer alde dagoen, osagarriei, baimen edo lizentziei, lanaldi-aldaketa edo -murrizketari buruzko eskubideez ari baldin bagara, karrerako funtzionarioen eta kontratupeko langileen nahiz behin-behineko langileen artean?

Iruñean, 2018ko apirilaren 23an

Foru parlamentaria: Mónica Doménech Linde